Kristian

Kristian og Christian er et mannsnavn avledet av det latinske navnet Christianus som er avledet av det greske ordet χριστιανός (khristianós) som betyr «tilhenger av Kristus».
Andre varianter av navnet er blant annet Cristian (rumensk), Kristján (islandsk), Christiaan (nederlandsk) Cristiano (italiensk) og Kristiano (esperanto), og Cristobál (spansk). Andre navnevarianter er Kristen, Krister, og Christer.


== Utbredelse ==
Navnet er kjent i Norge fra 1300-tallet, men hovedsakelig brukt av utlendinger. Den nordiske formen Kristen var fra reformasjonen og fram til 1800-tallet en mer utbredt form av navnet. Kristian var blant de mest populære navnene på guttebarn født i Norge fra ca. 1880 og fram til ca. 1915 og igjen fra ca. 1975. Varianten Christian var blant de mest populære navnene ca. 1975–1990.

Kristian var per 1998 det sjette vanligste andrenavnet i dobbeltnavn på menn i Norge. De vanligste kombinasjonene var: Ole Kristian, Per Kristian, Hans Kristian og Lars Kristian.
I Danmark var Christian et svært populært navn på guttebarn i perioden ca. 1900-1950 og igjen fra ca. 1970. Formen Kristian var populær fram til ca. 1920.

I Sverige var Christian mest populært i 1970- og 1980-årene.

Kristján var et svært vanlig navn på Island på midten av 1800-tallet og under hele 1900-tallet.

Christian var et populært guttenavn i England i 1970-årene.

Christian har vært et populært guttenavn i USA siden 1990-årene.

Kristian er i dag et vanlig navn i Finland, Skandinavia og på Færøyene og Grønland. Christian er vanlig i Skandinavia, Finland, Frankrike og Belgia. Variantene Cristian i Chile og Spania og Kristján på Island er blant de mest brukte mannsnavnene i de respektive landene.

Tabellen nedenfor gir en detaljert oversikt over populariteten til mannsnavnet Kristian og varianter av dette i noen av de landene hvor statistikk er tilgjengelig.


=== Kvinnenavn ===
Christian ble brukt som kvinnenavn i England på 1600- og 1700-tallet.

Christian og Kristian er i dag i brukt som kvinnenavn i USA, men svært sjeldent.
Tabellen nedenfor gir en detaljert oversikt over populariteten til kvinnenavnet Kristian og varianter av dette i noen av de landene hvor statistikk er tilgjengelig.


== Kjente personer med navnet ==

Det er en mengde berømte menn med navnet Kristian eller varianter av det i de kristne delene av verden.


=== Utenlandske ===
Christiaan Huygens (1629–1695), nederlandsk matematiker og fysiker
Christian August von Sachsen-Zeitz (1666–1725), tysk kardinal
Hans Christian Andersen, dansk forfatter
Christian Dior, fransk modedesigner.
Hans Christian Ørsted, dansk fysiker og kjemiker
Jens Christian Skou, dansk fysiolog og mottaker av Nobelprisen i kjemi
Christiaan Barnard (1922–2001), sørafrikansk kirurg kjent for verdens første hjertetransplantasjon
Cristian Zorzi (1972–), italiensk langrennsløper
Jason Reso (1973–), amerikansk fribryter bedre kjent som Christian og Christian Cage
Christian Bale (1974–), britisk skuespiller
Kristjan Randalu (1978–), estisk pianist og komponist
Christijan Albers (1979–), nederlandsk Formel-1 fører
Kristján Örn Sigurðsson (1980–), islandsk fotballspiller
Cristian Zaccardo (1981–), italiensk fotballspiller


=== Nordmenn ===
Christian Krohg (1852–1925), maler
Christian Sinding, (1856–1941), komponist
Christian Michelsen (1857–1925), statsminister 1905–1907
Kristian Birkeland (1867–1917), fysiker
Kristian Strøm (1892–1980), skøyteløper
Per-Kristian Foss (1950–), politiker
Per Christian Ellefsen (1954–), skuespiller kjent for sin tolkning av «Elling»
Kristian Valen (1974–), komiker og artist
Kristian Ødegård (1974–), komiker
Christian Ingebrigtsen (1977–), artist og komponist
Christian Strand (1980–), skuespiller, journalist og programleder
Hans Christian Hope Heyerdahl, programleder og humorist, bedre kjent som Hasse Hope
Kristian Molvær Løndal, kjendis-lege.


=== Kongelige og fyrster ===
I tillegg har en lang rekke danske konger hatt navnet Christian:

Christian 1 (1426–1481), regjerte i Danmark 1448-1481, i Norge 1450-1481 og i Sverige 1457-1464
Christian 2 (1481–1559), regjerte i Danmark og Norge 1513-1523 og i Sverige 1520-1523
Christian 3 (1503–1559), regjerte i Danmark 1534–1559, i Norge 1536–1559
Christian 4 (1577–1648), regjerte i Danmark-Norge 1588-1648
Christian 5 (1646–1699), regjerte i Danmark-Norge 1670-1699
Christian 6 (1699–1746), regjerte i Danmark-Norge 1730-1746
Christian 7 (1749–1808), regjerte i Danmark-Norge 1766-1808
Christian 8 (1786–1848), valgt konge av Norge i 1814 som Christian Frederik, konge i Danmark 1839-1848
Christian 9 (1818–1906), konge i Danmark 1863-1906
Christian 10 (1870–1947), konge i Danmark 1912-1947
Prins Christian, dansk prins, sønn av kronprins Frederik og kronprinsesse Mary


== Se også ==
Kristiansand – by i Vest-Agder
Kristiansund – by i Møre og Romsdal
Kristianstad – by i Skåne i Sverige
Kristiansten festning i Trondheim
Christiania – tidligere navn på Oslo
Kristians amt – tidligere navn på Oppland
MS Christian IV – Skip i eie av Color Line


== Referanser ==


== Eksterne lenker ==

(en) Behind the Name: Kristian
(en) Think Baby Names: Kristian